gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8801, del 29-04-2020 (2020/3052)

Informació pública de la modificació puntual número 1/2020 de les normes subsidiàries de planejament municipal.
---------------------------------------------------------------------------------------------------------------

### Dades del document

Número de DOGV
:   8801

Data del DOGV
:   29-04-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/3052


Data del document
:   23-04-2020

Organisme emissor
:   Ajuntament d'Atzeneta del Maestrat

Tipus de document
:   Anunci

Descriptors 

:   * Atzeneta del Maestrat
    * pla d'urbanisme
    * administració local

Informació pública de la modificació puntual número 1/2020 de les normes subsidiàries de planejament municipal. [2020/3052]  
Aprovat inicialment per mitjà de la Resolució d'Alcaldia núm. 2020-0057, de data 23.04.2020, se sotmet a informació pública la versió inicial de la modificació puntual núm. 1/2020 de les normes subsidiàries de planejament municipal durant un període de quaranta-cinc dies hàbils a comptar de l'endemà de la publicació en el Diari Oficial de la Generalitat Valenciana.  
Durant aquest termini podrà ser examinat per qualsevol interessat a les dependències municipals i en l'adreça electrònica http://atzenetadelmaestrat.sedelectronica.es, perquè es formulen les al·legacions que s'estimen pertinents.  
El que es publica als efectes dels articles 57 i 53.2 i 3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Atzeneta del Maestrat, 23 d'abril de 2020.- L'alcalde: Santiago Agustina Segarra.
Diari Oficial de la Generalitat Valenciana


Sumari del DOGV 8759, del 11-03-2020 (2020/2153)

Nomenament de personal funcionari en pràctiques com a agent de policia local.
-----------------------------------------------------------------------------

### Dades del document

Número de DOGV
:   8759

Data del DOGV
:   11-03-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/2153


Data del document
:   04-03-2020

Organisme emissor
:   Ajuntament de Pedreguer

Tipus de document
:   Anunci

Descriptors 

:   * Pedreguer
    * funcionari

Nomenament de personal funcionari en pràctiques com a agent de policia local. [2020/2153]  
Vista l'acta del tribunal qualificador de les proves de l'oposició d'una plaça d'agent de la policia local, i vista la base novena de la convocatòria, la Junta de Govern, ha acordat aprovar, per unanimitat, la proposta de nomenament de Juan Carlos Pascual Soto, com a funcionari en pràctiques, agent de la policia local i publicar al DOGV la proposta de nomenament.   
  
Pedreguer, 4 de març de 2020.- L'alcalde: Sergi Ferrús Peris.
Diari Oficial de la Generalitat Valenciana


Sumari del DOGV 8965, del 02-12-2020 (2020/10044)

RESOLUCIÓ de 25 de novembre de 2020, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, de 6 de febrer, d'hisenda pública, del sector públic instrumental i de subvencions, i en l'article 22.1.i de la Llei 10/2019, de 27 de desembre, de pressupostos de la Generalitat per a l'exercici 2020, en el capítol 3 del subprograma 412.25, Serveis Generals de la Secretaria Autonòmica de la Conselleria de Sanitat Universal i Salut Pública, per import de 3.000.000 d'euros.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8965

Data del DOGV
:   02-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10580


Data del document
:   25-11-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de novembre de 2020, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, de 6 de febrer, d'hisenda pública, del sector públic instrumental i de subvencions, i en l'article 22.1.i de la Llei 10/2019, de 27 de desembre, de pressupostos de la Generalitat per a l'exercici 2020, en el capítol 3 del subprograma 412.25, Serveis Generals de la Secretaria Autonòmica de la Conselleria de Sanitat Universal i Salut Pública, per import de 3.000.000 d'euros. [2020/10119]  
Per a fer front a resolucions judicials fermes de les quals es deriven pagaments per interessos de demora i anatocismes, és procedent incrementar el capítol 3 del subprograma 412.25, Serveis Generals de la Secretaria Autonòmica de la Conselleria de Sanitat Universal i Salut Pública, per import de 3.000.000 d'euros.  
En conseqüència, i en virtut del que es disposa en l'article 22.2 de la Llei 10/2019, de 27 de desembre, de pressupostos de la Generalitat per a l'exercici 2020, i del que preveu l'article 48 de la Llei 1/2015, de 6 de febrer, d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la següent resolució:  
  
Autoritzar un increment de crèdit en l'aplicació 53.79.90.490.81.6 per import de 3.000.000 d'euros.  
  
València, 25 de novembre de 2020.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8754, del 04-03-2020 (2020/816)

Notificació de la sentència dictada en el judic verbal número 904/2018.
-----------------------------------------------------------------------

### Dades del document

Número de DOGV
:   8754

Data del DOGV
:   04-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/816


Organisme emissor
:   Jutjat de Primera Instància Número 4 de Torrevieja

Tipus de document
:   Edicte

Notificació de la sentència dictada en el judic verbal número 904/2018. [2020/816]  
Procediment: judici verbal (250.2) [VRB] - 000904/2018-  
De: Roman Kulchenko.  
Procurador: Alejandro García Ballester   
Contra: Jason Patrick Fahy.  
  
Ana Salmerón Martínez, lletrada de l'Administració de justícia del Jutjat de Primera Instància núm. 4 de Torrevieja, faig saber:  
que, en el judici a què s'ha fet referència, seguit en aquest jutjat, s'ha dictat sentència en data 10.10.2019, en la qual s'ordena la notificació a Jason Patrick Fahy, atés que se'n desconeix el parador.  
Se li fa saber que el text íntegre de la resolució es troba a la seua disposició en la Secretaria d'aquest jutjat, que aquesta és ferma i que, en contra, no s'hi pot interposar cap recurs d'apel·lació.  
I, a fi que valga de notificació en deguda forma a Jason Patrick Fahy, expedisc aquest edicte a Torrevieja (Alacant), a 24 d'octubre de 2019.  
De conformitat amb el que disposa la Llei orgànica 15/99, de 13 de desembre, de protecció de dades de caràcter personal i altra legislació vigent en la matèria, les dades contingudes en aquesta comunicació tenen caràcter confidencial, en queda prohibida la transmissió o comunicació per qualsevol mitjà o procediment i han de ser tractades exclusivament per a les finalitats pròpies de l'Administració de justícia.  
  
El contingut de l'edicte s'ajusta al que disposa la Instrucció 6/12 de la Secretària de l'Administració de Justícia.  
  
Torrevieja, 24 d'octubre de 2019.- La lletrada de l'Administració de justícia: Ana Salmerón Martínez.
Diari Oficial de la Generalitat Valenciana


Sumari del DOGV 8745, del 21-02-2020 (2020/687)

Notificació de la sentència dictada en el procediment ordinari número 569/2013.
-------------------------------------------------------------------------------

### Dades del document

Número de DOGV
:   8745

Data del DOGV
:   21-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/687


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 569/2013. [2020/687]  
Procediment ordinari [ORD] - 000569/2013-  
De: Unión Fenosa Comercial, S.L.  
Procuradora: Matilde Galiana Sanchis.  
Contra: Maiben CB.  
  
En aquest procediment ordinari 569/2013, seguit a instàncies d'Unión Fenosa Comercial SL, contra Maiben CB, s'ha dictat la sentència que, literalment, és com segueix:  
  
Procediment: 569/2013.  
Resolució dictada: Sentència núm. 52/19, de data 26.03.2019.  
Jutjat on els interessats poden tindre coneixement del contingut íntegre de la resolució: Jutjat de Primera Instància núm. 2 de Benidorm (Alacant). Passeig dels Tolls, s/n. 03659 Benidorm (Alacant).  
Recurs que s'hi pot interposar: notifiqueu aquesta resolució a les parts i feu-los saber que aquesta no és ferma i que, en contra, s'hi pot interposar un recurs d'apel·lació davant d'aquest jutjat, dins del termini de 20 dies comptador a partir de l'endemà de la notificació, recurs de què coneixerà l'Audiència Provincial d'Alacant, amb els depòsits previs corresponents.  
I, atés que es desconeix el parador del demandat, Maiben CB, expedisc aquest edicte a fi que li valga de notificació en deguda forma, conforme al que preveu la Instrucció 6/2012 de la Secretària General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
Benidorm, 9 de gener de 2020.- La lletrada de l'Administració de justícia: Maria Engracia Roman Ivorra.
Diari Oficial de la Generalitat Valenciana


Sumari del DOGV 8850, del 06-07-2020 (2020/5109)

RESOLUCIÓ de 25 de juny de 2020, del tribunal del concurs oposició per a la provisió de vacants pel torn lliure, de zelador o zeladora d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8850

Data del DOGV
:   06-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/5109


Data del document
:   25-06-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 25 de juny de 2020, del tribunal del concurs oposició per a la provisió de vacants pel torn lliure, de zelador o zeladora d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2020/5109]  
De conformitat amb la base sexta de la Resolució de 2 d'octubre de 2017, del director general de Recursos Humans i Econòmics, per la qual es convoca el concurs oposició per a la provisió de vacants pel torn lliure, de zelador o zeladora d'institucions sanitàries dependents de la Conselleria de Sanitat Universal i Salut Pública (DOGV núm. 8153, de 20.10.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase i segons l'ordre final aconseguit es fa pública la resolució provisional.  
  
Els i les aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 25 de juny de 2020.- El president del tribunal: Enrique Fenollosa Villanueva. La secretària del tribunal: Cristina Cortés Paredes.
Diari Oficial de la Generalitat Valenciana


Sumari del DOGV 8979, del 21-12-2020 (2020/10275)

Notificació de la sentència dictada en el judici verbal número 429/2018.
------------------------------------------------------------------------

### Dades del document

Número de DOGV
:   8979

Data del DOGV
:   21-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10351


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 429/2018. [2020/10518]  
Procediment: judici verbal (250.2) [VRB] - 429/2018.  
Demandant: comunitat de propietaris Residencial Calas Blancas.  
  
Procurador: Alberto Cánovas Seiquer.  
Demandat: José Manuel Rodríguez Fernández.  
   
En el procediment de judici verbal (250.2) [VRB], amb el número 429/2018, s'ha dictat sentència en la qual consta, com a demandant, la comunitat de propietaris Residencial Calas Blancas; i, com a demandat, José Manuel Rodríguez Fernández.  
D'acord amb la Instrucció 6/2012, de la Secretaria General de l'Administració de Justícia, queden les actuacions en l'oficina judicial a la disposició dels interessats.  
El termini per a recórrer-hi és de 20 dies, comptats des de l'endemà de la notificació, per a la qual cosa caldrà depositar 50 euros en el compte de consignacions del Jutjat, excepte si la persona interessada és beneficiària de justícia gratuïta.  
Les dades personals que es posen a la disposició de les parts s'han de tractar amb confidencialitat i per a les finalitats de l'Administració de justícia en els termes que preveu la Llei orgànica de protecció de dades.  
  
Torrevieja, 23 de novembre de 2020. El lletrat de l'Administració de justícia: Juan Manuel Valero Martínez.
Diari Oficial de la Generalitat Valenciana


Sumari del DOGV 8777, del 31-03-2020 (2020/2024)

Notificació de la sentència dictada en el judici verbal número 853/2017.
------------------------------------------------------------------------

### Dades del document

Número de DOGV
:   8777

Data del DOGV
:   31-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/2024


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el judici verbal número 853/2017. [2020/2024]  
En el procediment de judici verbal número 853/2017, seguit a instàncies de Bankia, S.A., contra Seban Printesa, Ninel Spiru i els ocupants ignorats de San Marcelino 23, 5é, pta. 14, s'ha dictat sentència, amb data 13/12/2017, que té l'encapçalament i la dispositiva que, literalment, són com segueix:  
  
«Sentència número 229   
Part demandant: Bankia, S.A.  
Advocat: Álvaro García de León Lorenzo.  
Procuradora: Carmen Rueda Armengot.   
Part demandada: Seban Printesa, Ninel Spiru i ocupants ignorats de San Marcelino, 23, 5é, pta. 14.  
  
Dispositiva  
Estime la demanda formulada per la procuradora dels tribunals Carmen Rueda Armengot, en nom i representació de Bankia, S.A., contra Seban Printesa i Ninel Spiru, i declare que pertoca el desnonament per precari instat per l'actora sobre la finca esmentada. Condemne els demandats esmentats a desallotjar l'habitatge objecte de les actuacions. Tot això, amb la imposició expressa de costes a la part demandada.  
  
Desestime la demanda formulada contra els ocupants ignorats de l'habitatge siti al carrer San Marcelino, número 23, 5é, pta. 14, i impose a la part actora les costes derivades de l'exercici d'aquesta acció.  
  
Mode d'impugnació: notifiqueu aquesta resolució a les parts i feu-los saber que aquesta no és ferma i que, en contra, s'hi pot interposar un recurs d'apel·lació, dins del termini de 20 dies des que es notifique, mitjançant la presentació davant d'aquest jutjat d'un escrit en què s'expose la resolució apel·lada, amb la indicació dels pronunciaments que impugna. El recurs no s'admetrà si, quan es prepare, la part no acredita que ha consignat, en l'entitat Banesto i en el compte de depòsits i consignacions obert a nom d'aquest jutjat, amb referència a aquest procediment, la quantitat de 50 euros en concepte de depòsit per a recórrer-hi, conforme a la disposició addicional quinzena de la Llei orgànica del poder judicial (introduïda per l'LO 1/2009, de 3 de novembre).  
  
Aquesta és la meua sentència, que pronuncie, mane i signe.»  
I, atés que es desconeix el parador de Seban Printesa, Ninel Spiru i ocupants ignorats de c/ San Marcelino, 23-5-14, expedisc aquest edicte a fi que els valga de notificació en deguda forma.  
   
València, 27 de febrer de 2020.- La lletrada de l'Administració de justícia: Francisca Tomás Llavador.
Diari Oficial de la Generalitat Valenciana


Sumari del DOGV 8871, del 31-07-2020 (2020/6185)

Aporvació de l'Oferta d'Ocupació Pública per a l'exercici 2020-
---------------------------------------------------------------

### Dades del document

Número de DOGV
:   8871

Data del DOGV
:   31-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/6185


Data del document
:   22-07-2020

Organisme emissor
:   Ajuntament de Picassent

Tipus de document
:   Anunci

Descriptors 

:   * Picassent
    * concurs administratiu

Aporvació de l'Oferta d'Ocupació Pública per a l'exercici 2020- [2020/6185]  
La Junta de Govern Local de l'Ajuntament de Picassent, en sessió celebrada el dia 15 de juny de 2020, ha aprovat per unanimitat l'Oferta d'Ocupació Pública per a l'exercici 2020, que consisteix en les següents places:  
  
Places funcionarials:  
  
Núm. vacants Plaça Subgrup CD  
3 Agent PL C1 18  
  
  
  
Picassent, 22 de juliol de 2020.- L'alcaldessa: Conxa García Ferrer.
Diari Oficial de la Generalitat Valenciana


Sumari del DOGV 8986, del 30-12-2020 (2020/11792)

Extracte de la Resolució de 28 de desembre de 2020, del president de l'Institut Valencià de Competitivitat Empresarial (IVACE), de modificació del termini de presentació de sol·licituds previst en la Resolució de 26 de juliol de 2019, del president de l'IVACE, per la qual es convoquen ajudes per a actuacions d'eficiència energètica en pime i gran empresa del sector industrial, amb càrrec al pressupost de l'exercici 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8986

Data del DOGV
:   30-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11253


Data del document
:   28-12-2020

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 28 de desembre de 2020, del president de l'Institut Valencià de Competitivitat Empresarial (IVACE), de modificació del termini de presentació de sol·licituds previst en la Resolució de 26 de juliol de 2019, del president de l'IVACE, per la qual es convoquen ajudes per a actuacions d'eficiència energètica en pime i gran empresa del sector industrial, amb càrrec al pressupost de l'exercici 2019. [2020/11517]  
BDNS identif.: 468782  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la modificació de la Resolució de 28 de desembre de 2020, del president de l'IVACE, el text complet de la qual pot consultar-se en la Base de dades Nacional de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE:  
http://www.ivace.es  
  
Article únic. Modificació del termini de presentació de sol·licituds  
Es modifica l'article 9 en relació a la finalització del termini de presentació de sol·licituds a aquest programa d'ajudes.  
  
València, 28 de desembre de 2020.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 8868, del 28-07-2020 (2020/6060)

Informació pública del Projecte d'Ordre de la Conselleria d'Hisenda i Model Econòmic, per la qual s'estableixen les bases reguladores per a la concessió d'ajudes en matèria de suport a la participació en projectes europeus.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/6060


Data del document
:   09-07-2020

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Informació pública del Projecte d'Ordre de la Conselleria d'Hisenda i Model Econòmic, per la qual s'estableixen les bases reguladores per a la concessió d'ajudes en matèria de suport a la participació en projectes europeus.  
 [2020/6060]  
Mitjançant Resolució de 26 de desembre de 2019, del conseller d'Hisenda i Model Econòmic, s'inicia la tramitació de l'expedient administratiu relatiu a l'elaboració del projecte d'Ordre de la Conselleria d'Hisenda i Model Econòmic, per la qual s'estableixen les bases reguladores per a la concessió d'ajudes en matèria de suport a la participació en projectes europeus.  
Amb la finalitat de donar publicitat a la tramitació de l'esmentat projecte de disposició, s'obri període d'informació pública durant el termini de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb l'establit en l'article 133.2 de la Llei 39/2015, d'1 d'octubre, del procediment administratiu comú de les administracions públiques, article 43.1 c) de la Llei 5/1983, de 30 de desembre, del Consell i article 52.2 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
El text del projecte podrà ser consultat en la pàgina web de la Conselleria d'Hisenda i Model Econòmic, en l'adreça electrònica:   
  
http://www.hisenda.gva.es/normativa-en-tramitacion  
Les al·legacions, suggeriments o observacions efectuades podran ser remeses per escrit per a la seua consideració a la Subdirecció General de Projectes i Fons Europeus, Plaza Nàpols i Sicília, 10, 46349 de València, o a través de correu electrònic al Servei d'Anàlisi, Ordenació i Suport Tècnic a Procediments dels Programes Operatius, txbudrtkhrgulp@fci.xm  
  
València, 9 de juliol de 2020.- El director general de Fons Europeus: Andreu Iranzo Navarro.